Bull Arab

Bull Arab ialah sejenis anjing yang dikembangkan di Australia untuk pemburuan babi hutan dan babi jalang. Anjing ini dibiakbakakan daripada penyilangan jenis anjing seperti bulterier, great dane, mastif, grehaun, dan anjing penuding berbulu pendek Jerman. Hasilnya ialah anjing bersaiz sederhana hingga besar, berbulu pendek, dan berotot.

Perangai
Bull Arab menggabungkan ciri-ciri yang diingini daripada anjing pemburu bau dan anjing tangkap. Anjing babi Australia digunakan untuk mengesan babi, menarik babi ke tanah, dan menahan babi dengan menggunakan telinga. Baka ini mampu mengesan babi sejauh  dengan bau.

Isu kebajikan haiwan
Menurut tempat perlindungan dan pertubuhan kebajikan haiwan, anjing jenis bull Arab dibiakbakakan secara tidak bertanggungjawab, kerap dibuang, dan lebih sukar untuk ditempatkan ke rumah secara bertanggungjawab. Oleh sebab sekatan ke atas perjanjian perumahan sewa di Queensland yang melarang baka anjing bersaiz lebih besar, banyak baka anjing besar termasuk bull Arab kerap ditinggalkan di negeri itu. RSPCA Australia juga mengaitkan ini dengan peningkatan pemburuan babi, dengan pemburu yang tidak mengembiri haiwan mereka, lalu menghasilkan perinduk yang kerap dibuang.

Risiko serangan
Serangan ke atas haiwan dan manusia telah dikaitkan dengan anjing jenis bull Arab. Majlis Rantauan Mackay melaporkan bahawa anjing pemburu tidak diwakili dalam bilangan lebih besar bagi gigitan anjing berbanding dengan baka anjing lain. Dalam analisis tahun 2022 tentang 682 kecederaan berkaitan dengan gigitan anjing yang dipersembahkan kepada Hospital Kanak-kanak Sydney di New South Wales dari tahun 2010 hingga tahun 2020, tiada gigitan yang dikaitkan dengan bull Arab, tetapi bull Arab tidak pun termasuk dalam kalangan 20 baka paling lazim di New South Wales.

Bacaan lanjut


Lihat juga
 Senarai baka anjing

Catatan

Rujukan

Kategori:Baka anjing
Kategori:Baka anjing berasal dari Australia
Kategori:Anjing pemburu